Държавен вестник, бр. 21, 2016 г., стр. 23

БРОЙ  21	
Д Ъ Р Ж А В Е Н  В Е С Т Н И К 	
СТР.  23  
(9) При необходимост от корекции на от­
четените в електронните отчети данни при 
установяване на фактически грешки, свър­
зани с неправилно въвеждане в софтуера на 
денталните лекари и правилно отразени на 
хартиен носител, се подава нов електронен 
отчет с коригирани данни чрез системата в 
периода до изпращане на месечното известие. 
Корекции се допускат при:
1. сгрешен код на дейност при правилно 
попълване на диагноза и извършена дейност;
2. неточно посочен номер и дата на амбу­
латорен лист;
3. липса или грешен личен професионален 
код при вярно изписани трите имена на лекаря 
по дентална медицина;
4. липса или грешен ЕГН на ЗОЛ в ам­
булаторния лист при вярно изписани трите 
имена на ЗОЛ.
(10) Отчетената в електронните отчети 
дейност се обработва в информационната 
система на НЗОК. След окончателната обра­
ботка за отчетен месец директорът на РЗОК 
или упълномощено от него длъжностно лице 
изпраща по електронен път през информаци­
онната система на НЗОК месечно известие, 
подписано с електронен подпис, съдържащо 
отхвърлената и одобрена за заплащане дейност 
и съответните основания за отхвърляне (при 
наличие на такива). Известието се изпраща 
в срок до 17-о число на месеца.
(11) Месечното известие по ал. 10 се подпис­
ва от директора на РЗОК или от упълномощено 
от него длъжностно лице с усъвършенстван 
електронен подпис (УЕП) съгласно чл. 13, 
ал. 2 ЗЕДЕП.
(12) Не се допуска подаване на нови елек­
тронни отчети от страна на ИДП на одобре­
ните в електронната система на НЗОК за 
заплащане дейности в електронните отчети 
след подаване на месечно известие по ал. 10.
Чл. 113. (1) Националната здравноосигу­
рителна каса заплаща договорената и извър­
шената дентална дейност след представяне 
на финансовоотчетни документи: фактура 
(хартиена или електронна), спецификация (хар­
тиена или електронна) и отчет за извършена 
дентална дейност на всеки лекар по дентална 
медицина (хартиен или електронен).
(2) В спецификациите и отчетите по ал. 1 
се включва само договорената и извършената 
дентална дейност, отчетена в електронните 
отчети, и съдържат информацията за извърше­
ните дентални дейности, отразена в амбула­
торните листове в определен от НЗОК формат, 
и одобрената неотхвърлена от заплащане в 
месечното известие по чл. 112, ал. 10.
(3) При оказана дентална дейност на лица 
с право на здравно осигуряване, удостоверено 
от друга държава – членка на ЕС/ЕИП, или 
съгласно двустранни спогодби, НЗОК заплаща 
след представяне на отделни документи по 
ал. 1 и на:
1. приложение към спецификация за ока­
зана медицинска помощ на лица с право на 
здравно осигуряване, удостоверено от друга 
държава – членка на ЕС/ЕИП, или съгласно 
двустранни спогодби;
2. заверени от изпълнителите на ИДП 
копия от удостоверителните документи за 
право на здравно осигуряване и „Декларация 
при ползване от осигурени лица на права на 
спешна и неотложна помощ от пакета на НЗОК 
срещу представена ЕЗОК или удостоверение, 
временно заместващо ЕЗОК“. 
(4) Отчитането на разликата между сумите 
по чл. 37, ал. 1 и 2 ЗЗО за всяко посещение 
на лицата, които са упражнили правото на 
пенсия за осигурителен стаж и възраст, се 
извършва с отделни финансовоотчетни доку­
менти. Плащанията се извършват чрез РЗОК 
до 10 работни дни след постъпване в НЗОК 
на трансферните средства от МЗ. 
Чл. 114. (1) Изпълнителите на извънбол­
нична дентална помощ подават отчетните 
финансови документи по чл. 113 на хартиен 
носител или по електронен път през инфор­
мационната система на НЗОК в PDF формат, 
подписан с УЕП съгласно чл. 13, ал. 2 ЗЕДЕП. 
(2) Документите по ал. 1 се подават в срок 
до два работни след изпращане на месечното 
известие по чл. 112, ал. 10.
Чл. 115. (1) Националната здравноосигури­
телна каса заплаща ежемесечно договорената, 
извършената и отчетената дейност по чл. 112 
след проверка на документите по чл. 113. 
(2) Финансовоотчетни документи на ИДП 
не се приемат в следните случаи:
1. когато сумите по фактурите, специфика­
циите и отчетите не отговарят на изискванията 
по чл. 112, ал. 2;
2. когато отчитането е извън регламенти­
рания в чл. 114, ал. 2 срок;
3. при липса на някои от задължителните 
отчетни документи;
4. когато отчетните документи не са изгот­
вени съгласно изискванията и реквизитите, 
посочени в тях.
Чл. 116. (1) При констатирано от РЗОК 
несъответствие съгласно чл. 115, ал. 2 по 
представените финансовоотчетни документи 
директорът на РЗОК уведомява чрез инфор­
мационната система на НЗОК изпълнителя 
на ИДП за необходимите корекции. 
(2) В срок до един работен ден от получа­
ване на уведомлението по ал. 1 изпълнителят 
на ИДП подава на хартиен носител или чрез 
информационната система нови финансово­
отчетни документи.